open-index/open-wikipedia-markdown huggingface dataset:
శీతలా మాత మందిరం (పాట్నా)

**శీతలా మాత మందిర్** లేదా శీతలా దేవి మందిర్ అని పిలవబడే దుర్గా దేవి ఆలయం భారతదేశంలోని బీహార్ రాష్ట్రంలో ఉన్న పాట్నాలో ఉంది. ఇది భారతదేశం లోని శక్తి పీఠాలలో ఒకటిగా పరిగణించబడింది.
## ఆలయ స్థలం
పాట్నాలోని డియోఘర్, టవర్ చౌక్ సమీపంలోని ప్రధాన మార్కెట్ వద్ద ఈ ఆలయం ఉంది.  భక్తులు ఇక్కడికి వచ్చి ప్రశాంతత కోసం గంటల తరబడి ఆవరణలో కూర్చుంటారు. ఇక్కడ మనస్ఫూర్తిగా పూజిస్తే నయంకాని రోగాలు కూడా నయమవుతాయని భక్తుల విశ్వాసం.
## ఉత్సవాలు
ప్రతి సంవత్సరం చైత్ర మాసంలో (ఏప్రిల్), శీతలా దేవి పూజ ఉత్సవం అత్యంత వైభవంగా జరుగుతుంది. ఇందులో శీతలా దేవి చిత్రం, 'సప్తమాతృకల' (ఏడు రూపాలు) పిండాలు ఉంటాయి. ఇది మశూచి నివారణకు, అన్ని రకాల కోరికలను నెరవేరుస్తుందని భక్తుల నమ్మకం.
## శిల్పకళ
ఈ ప్రదేశంలో అనేక పురాతన, మధ్యయుగ శిల్పాలు ఉన్నాయి. అయితే ఈ విగ్రహాలకు ఇప్పటి వరకు ఎలాంటి గుర్తింపులు రాలేదు. ఈ ప్రదేశం గుల్జార్‌బాగ్ స్టేషన్‌కు నైరుతి దిశలో కొద్ది దూరంలో, కుమ్రార్ పార్క్ పురావస్తు శిధిలాల నుండి ఒక కిలోమీటరు దూరంలో ఉంది.అయితే ఈ విగ్రహాలకు ఇప్పటి వరకు ఎలాంటి గుర్తింపులు రాలేదు. ఈ ప్రదేశం గుల్జార్‌బాగ్ స్టేషన్‌కు నైరుతి దిశలో కొద్ది దూరంలో, కుమ్రార్ పార్క్ పురావస్తు శిధిలాల నుండి ఒక కిలోమీటరు దూరంలో ఉంది.

## ఇవి కూడా చూడండి

* శీతలా దేవి ఆలయం

## మూలాలు

వర్గం:దేవాలయాలు
వర్గం:బీహార్
వర్గం:పాట్నా
పల్లవి ఛటర్జీ

**పల్లవి ఛటర్జీ** (జననం 30 అక్టోబరు 1965) బెంగాలీ సినిమా నటి, నిర్మాత. బాలీవుడ్, బెంగాలీ సినిమారంగంలో తన రచనలకు ప్రసిద్ధి చెందింది. రితుపర్ణో ఘోష్ 2006లో తీసిన *దోసర్* సినిమాలో బృందా పాత్రలో నటించి గుర్తింపు పొందింది. రెండుసార్లు కళాకార్ అవార్డులు కూడా అందుకున్నది.

## జననం
పల్లవి 1965, అక్టోబరు 30న పశ్చిమ బెంగాల్ లోని కలకత్తాలో జన్మించింది. పల్లవి తండ్రి బిస్వజిత్ ఛటర్జీ కూడా నటుడిగా సినిమాలలో నటించాడు. 

## సినిమారంగం
1986లో బెంగాలీ టీవీ సిరీస్‌తో తన నటనను ప్రారంభించింది. 1989లో సుజిత్ గుహ తీసిన *అమర్ ప్రేమ్* సినిమాలో తొలిసారిగా నటించింది. ఈ సినిమాలో పల్లవి సోదరుడు ప్రోసెన్‌జిత్ ఛటర్జీ, జుహీ చావ్లా జంటగా నటించారు. 1990లో వినోద్ తల్వార్ తీసిన *తేరీ తలాష్ మే* సినిమాతో బాలీవుడ్‌లోకి అడుగుపెట్టింది.

## సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:1970 జననాలు
అమృత ఛటోపాధ్యాయ్

**అమృత ఛటోపాధ్యాయ్** బెంగాలీ సినిమా నటి. బుద్ధదేబ్ దాస్‌గుప్తా తీసిన *అన్వర్ కా అజబ్ కిస్సా*  సినిమాలో తొలిసారిగా నటించింది. ఆ తర్వాత, అనేక బెంగాలీ, హిందీ, ఇతర భాషా సినిమాలలో నటించింది.

## జననం, విద్య
అమృత పశ్చిమ బెంగాల్ రాష్ట్రం కలకత్తాలో జన్మించింది. కోల్‌కతాలోని పథ భవన్‌లో తన పాఠశాల విద్యను పూర్తిచేసింది. సెయింట్ జేవియర్స్ నుండి సోషియాలజీలో పట్టభద్రురాలైంది. జాదవ్‌పూర్ యూనివర్సిటీలో పోస్ట్-గ్రాడ్యుయేషన్ స్టడీస్ చేసింది, రెండు సందర్భాల్లోనూ ఫస్ట్ క్లాస్ మార్కులు సాధించింది.

## సినిమారంగం
చిత్రనిర్మాత బుద్ధదేబ్ దాస్‌గుప్తా రూపొందించిన *అన్వర్ కా అజబ్ కిస్సా* సినిమా అమృతకు తొలిసినిమా. అయితే, ఆ సినిమా థియేటర్లలో విడుదల కాలేదు. *జన్లా దియే బౌ పాలలో*, *మెహర్ అలీ* తోసహా ఇతర బెంగాలీ సినిమాలో కథానాయికగా నటించింది.

## సినిమాటు

### టెలివిజన్, వెబ్ సిరీస్
* *కనకాంజలి*
* *బ్యోమకేష్ సీజన్ 3*
* *తీన్ కన్యా*
* *లాబరేటరీ*
* *బౌ కెనో సైకో*
* *మన్భంజన్*
* *పాంచ్ ఫోరాన్ 2* - ఎపిసోడ్ 3
* *దమయంతి* 
* జెఎల్50

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
పీయా రాయ్ చౌదరి

**పీయా రాయ్ చౌదరి**, బెంగాలీ సినిమా నటి. గురిందర్ చద్దా తీసిన *బ్రైడ్ అండ్ ప్రిజుడీస్‌* లో లఖీ పాత్రలో నటించింది.

## జననం, విద్య
పీయా రాయ్, పశ్చిమ బెంగాల్ లోని కలకత్తాలో జన్మించింది. ముంబైలోని నేషనల్ కాలేజీలో చదువుకుంది.

## సినిమారంగం
*ది బాంగ్ కనెక్షన్* సినిమాలో రీటా, టివి షో *హిప్ హిప్ హుర్రే* లో కిరణ్ పాత్రలో నటించింది.

## వ్యక్తిగత జీవితం
జెస్సికా లాల్ హత్య కేసు విచారణలో వివాదాస్పద సాక్షిగా ఉన్న మోడల్ షాయన్ మున్షీని పీయా రాయ్ 2006లో వివాహం చేసుకున్నది. కానీ 2010లో వారిద్దరు విడిపోయారు.

## సినిమాలు
* 2003: *భూత్* (పీయా)
* 2003: *శీతల్‌గా చుప్కే సే*
* 2003: *మెహనాజ్‌గా దర్నా మనా హై*
* 2004: *వాస్తు శాస్త్ర* (రాధిక)
* 2004: *బ్రైడ్ & ప్రెజుడైస్* (లఖీ బక్షి)
* 2005: *హోమ్ డెలివరీ: ఆప్కో ఘర్ తక్* (మమ్మీస్ పిజ్జాలో ఉద్యోగి)
* 2005: *మై బ్రదర్ నిఖిల్* (కేథరీన్)
* 2006: *ది బాంగ్ కనెక్షన్*
* 2006: *ది ట్రక్ ఆఫ్ డ్రీమ్స్*

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
డింపుల్ యాదవ్

**డింపుల్‌ యాదవ్‌** ఉత్తర ప్రదేశ్ రాష్ట్రానికి చెందిన రాజకీయ నాయకురాలు. ఇప్పుడు గతంలో మణిపురి నుండి లోక్‌సభ సభ్యునిగా పనిచేస్తున్నారు, రెండు సార్లు కన్నౌజ్ లోక్‌సభ నియోజకవర్గం నుండి ఎంపీగా పనిచేసింది. డింపుల్‌ యాదవ్‌ ఉత్తర ప్రదేశ్ మాజీ ముఖ్యమంత్రి అఖిలేష్ యాదవ్ భార్య, కేంద్ర మాజీ మంత్రి, ఉత్తర ప్రదేశ్ మాజీ ముఖ్యమంత్రి & స‌మాజ్‌వాదీ పార్టీ వ్యవస్థాపకుడు ములాయం సింగ్ యాదవ్ కోడలు.

## వివాహం
డింపుల్ యాదవ్ 1999 నవంబరు 24న అఖిలేష్ యాదవ్‌ను వివాహం చేసుకుంది. వారికీ ఇద్దరు కుమార్తెలు అదితి, టీనా ఒక కుమారుడు అర్జున్ ఉన్నారు.
## రాజకీయ జీవితం
డింపుల్ యాదవ్ భర్త అఖిలేష్ యాదవ్ 2009లో ఫిరోజాబాద్, కన్నౌజ్ రెండు లోక్‌సభ స్థానాల నుండి పోటీ చేసి గెలిచి, తరువాత కన్నౌజ్ స్థానానికి ప్రాతినిధ్యం వహించి, ఫిరోజాబాద్‌ స్థానానికి రాజీనామా చేశాడు. ఆమె దీనితో 2009లో ఫిరోజాబాద్‌ లోక్‌సభ నియోజకవర్గానికి జరిగిన ఉప ఎన్నికల్లో స‌మాజ్‌వాదీ పార్టీ తరపున పోటీ చేసి తన సమీప కాంగ్రెస్‌ అభ్యర్థి రాజ్ బబ్బర్ చేతిలో ఓడిపోయింది. 2012 అసెంబ్లీ ఎన్నికల్లో సమాజ్‌వాదీ పార్టీ 224 సీట్లు గెలుచుకుని సమాజ్‌వాదీ పార్టీ నాయకుడిగా అఖిలేష్ యాదవ్ ఎన్నికై ముఖ్యమంత్రిగా బాధ్యతలు చేపట్టాల్సి రావడంతో ఆయన ప్రాతినిధ్యం వహిస్తున్న కన్నౌజ్ లోక్‌సభ స్థానానికి రాజీనామా చేయడంతో అక్కడ జరిగిన ఉప ఎన్నికలో ఆమె ఏకగ్రీవంగా లోక్‌సభ సభ్యురాలిగా ఎన్నికైంది.

డింపుల్ యాదవ్ 2014లో జరిగిన పార్లమెంట్ ఎన్నికల్లో కన్నౌజ్ నుండి పోటీ చేసి రెండోసారి ఎంపీగా ఎన్నికైంది. ఆమె 2019లో జరిగిన ఎన్నికల్లో ఓడిపోయింది.

2022 అక్టోబరులో ములాయం సింగ్ యాదవ్ కన్నుమూసిన కారణంగా అనివార్యమైన మెయిన్ పురి లోక్ సభ స్థానానికి జరిగిన ఉప ఎన్నికలో సమాజ్ వాదీ పార్టీ అభ్యర్థిగా పోటీ చేసిన డింపుల్ యాదవ్ 2.8 లక్షల ఓట్ల భారీ మెజారిటీతో గెలిచింది.

## మూలాలు

వర్గం:1978 జననాలు
వర్గం:ఉత్తర ప్రదేశ్ రాజకీయ నాయకులు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
బాబా గరీబ్ స్థాన్ మందిర్

**బాబా గరీబ్‌నాథ్ ధామ్** (बाबा गरीबनाथ धाम) భారతదేశంలోని బీహార్ రాష్ట్రంలోని ముజఫర్‌పూర్‌లో ఉన్న ప్రముఖ శివాలయం.ఈ ఆలయాన్ని శివుని పురాతన దేవాలయాలలో ఒకటిగా పరిగణిస్తారు. దీనిని బీహార్ దేవఘర్ అని పిలుస్తారు.రాష్ట్రం నలుమూలల నుండి భక్తులు ఇక్కడికి సందర్శనార్థం తరలివస్తారు. శ్రావణమాసం మాసంలో ఇక్కడ చేసే ప్రార్థనలకు ప్రత్యేక ప్రాముఖ్యత ఉందని, ఇవి కోరికలను నెరవేర్చడానికి సహాయపడతాయని నమ్ముతారు. 
## చరిత్ర
మత విశ్వాసాల ప్రకారం, బాబా గరీబ్‌నాథ్ ధామ్‌కు సుమారు మూడు వందల సంవత్సరాల చరిత్ర ఉంది. పూర్వం ఇక్కడ దట్టమైన అడవి ఉండేదని, మధ్యలో ఏడు పీపల్ చెట్లు ఉండేవని ప్రజలు నమ్ముతారు.ఈ చెట్లను నరికిన సమయంలో ఎరుపు రంగులో రక్తపు పదార్థాలు బయటకు రావడం ప్రారంభించాయని, అదే సమయంలో భారీ శివలింగం కనిపించిందని చెబుతారు. ఈ భూమి యజమాని కలలో బాబా దర్శనమిచ్చాడని, అప్పటి నుండి ఇక్కడ పూజలు జరుగుతున్నాయని ప్రజలు చెబుతారు.   
## స్థానం

ముజఫర్‌పూర్‌లోని పురానీ బజార్ సమీపంలో **బాబా గరీబ్ ఆస్థాన్ దేవాలయం** ఉంది.

సమీపంలోని రైల్వే స్టేషన్:- ముజఫర్‌పూర్ జంక్షన్(ఎంఎఫ్ పి)

సమీపంలోని బస్ స్టాండ్:- ఇమ్లిచట్టి, ముజఫర్‌పూర్

ప్రజలు రోడ్డు ద్వారా ఆటో రిక్షా లేదా ఇ-రిక్షా వంటి ఇతర ప్రజా రవాణాను వినియోగించి ఆలయాన్ని చేరుకోవచ్చు.

## మూలాలు


వర్గం:దేవాలయాలు
వర్గం:బీహార్
సమాజ్ వాదీ పార్టీ

**స‌మాజ్‌వాదీ పార్టీ** భారతదేశానికి చెందిన రాజకీయ పార్టీ. ములాయంసింగ్‌ యాదవ్ 1992 అక్టోబరులో జనతా పరివార్‌ పార్టీలకు చెందిన పూర్వపు సోషలిస్టులు, ఇతర నేతలతో కలిసి సమాజ్‌వాదీ పార్టీని స్థాపించాడు.

పార్టీ ఎక్కువగా ఉత్తరప్రదేశ్‌లో ఉన్నప్పటికీ,  iఅనేక ఇతర రాష్ట్రాలలో కూడా దానికి కచ్చితమైన ఉనికి ఉంది. ఉత్తరప్రదేశ్ రాష్ట్రంలో నాలుగు పర్యాయాలు పార్టీ అధికారంలో ఉంది - ముఖ్యమంత్రి ములాయం సింగ్ యాదవ్ ఆధ్వర్యంలో మూడు సార్లు, 2012-2017 ఉత్తరప్రదేశ్ శాసనసభలో ముఖ్యమంత్రి అఖిలేష్ యాదవ్ పూర్తి మెజారిటీ ప్రభుత్వంగా నాల్గవది, ఇటీవలిది. 2022 ఎన్నికలలో 37% కంటే ఎక్కువ ఓట్లు సాధించి, రాష్ట్ర ఆధారిత ఎన్నికల వ్యవస్థలో సామూహిక ఓటింగ్ సరళి పరంగా పార్టీ, దాని కూటమి భాగస్వాములైన సమాజ్ వాదీ పార్టీ+ సంకీర్ణం ఉత్తరప్రదేశ్ రాష్ట్రంలో అతిపెద్ద ఓట్ బేస్‌లలో ఒకటి.

## ముఖ్యమంత్రుల జాబితా

## కేంద్ర మంత్రులు

## ఇవికూడా చూడండి

* లోక్‌తాంత్రిక్ బహుజన్ సమాజ్ పార్టీ

## మూలాలు

వర్గం:భారతదేశ రాజకీయ పార్టీలు
సుబ్రతా ఛటర్జీ

**సుబ్రతా ఛటర్జీ** (1940-2004) బెంగాలీ సినిమా నటి. ఉత్తమ్ కుమార్, సౌమిత్ర ఛటర్జీ, అనిల్ ఛటర్జీ వంటి నటులతో నటించి గుర్తింపు పొందింది.

## జననం
సుబ్రతా ఛటర్జీ 1940 జూలై 18న పశ్చిమ బెంగాల్ లోని కోల్‌కతాలో జన్మించింది.

## సినిమారంగం
1953లో సోసూర్ బారి అనే బెంగాలీ సినిమాలో తొలిసారిగా నటించి, దాదాపు 200 పైగా సినిమాలలో నటించింది. చాలా సినిమాల్లో సహాయ నటిగా నటించింది.

## సినిమాల జాబితా (పాక్షికం)

# సెయ్ తో అబర్ కాచే ఎలే ((1999)
# భలోబాషా-ఓ-అంధకర్ (19920
# బౌరాని (1991)
# అగంతుక్ (1991)
# మహాపీఠ్ తారాపీత్ (1989)
# అలోయ్ ఫెరా (1985)
# లలిత (1984)
# లాల్ గోలప్ (1984)
# బిషబృక్ష (1984)
# డ్యూరర్ నాడి (1982)
# దుర్గా దుర్గతి నాశిని (1981
# ఉపలబ్ధి (1981)
# అభి (1980)
# మాతృభక్త రాంప్రసాద్ (1980)
# తుసి (1978)
# దక్ దియే జై (1978)
# బెహులా లఖిందర్ (1977)
# ప్రనేర్ ఠాకూర్ రామకృష్ణ (1977)
# చందర్ కచ్చకచ్చి (1976)
# అజస్ర ధన్యాబాద్ (1976)
# అగునెర్ ఫుల్కీ (1976)
# అగ్నిశ్వర్ (1975)
# మోన్ జారే చాయ్ (1975)
# దురంత జే (1973)
# నిషి కన్యా (1973)
# సోనార్ ఖంచా (1973)
# స్త్రీ ((1972)
# బిరాజ్ బౌ (1972)
# మేమ్ సాహిబ్ (1972)
# చిట్టి (1972)
# మహా బిప్లబి అరబిందో (1971)
# సన్సార్ (1971)
# మేఘ్ కలో (1970)
# మా-ఓ-మే (1969)
# పిత పుత్ర (1969)
# కోఖోనో మేఘ్ (1968)
# అద్వితీయ (1968)
# జిబాన్ మృత్యువు (1967)
# చిదియాఖానా (1967)
# డోల్గోబిందర్ కర్చా (1966)
# గృహ సంధానే (1966)
# నటున్ తీర్థ (1964)
# సాత్ పాకే బంధ (1963)
# శేష్ ప్రహార్ (1963)
# పర్సనల్ అసిస్టెంట్ (1959)
# పుష్పధను (1959)
# సోసూర్ బారి (1953

## అవార్డులు
* 1967: బెంగాల్ ఫిల్మ్ జర్నలిస్ట్స్ అసోసియేషన్ – చిరియాఖానాకి ఉత్తమ సహాయ నటి అవార్డు

## మరణం
సుబ్రతా ఛటర్జీ 2004 ఫిబ్రవరి 25న పశ్చిమ బెంగాల్ లోని కోల్‌కతాలో మరణించింది.
*

## మూలాలు

## బయటి లింకులు
* 

వర్గం:2004 మరణాలు
వర్గం:బెంగాలీ సినిమా నటీమణులు
వర్గం:1940 జననాలు
వర్గం:భారతీయ సినిమా నటీమణులు
సులోచన ఛటర్జీ

**సులోచన ఛటర్జీ**, బెంగాలీ సినిమా నటి. హిందీ సినిమాలలో కూడా నటించింది. ఆజా సనం (1968), జహాన్ సతీ వహన్ భగవాన్ (1965), వీర్ ఘటోత్కచ్ (1970) వాటితోపాటు దాదాపు 93 సినిమాలలో నటించింది.

## జననం
సులోచన 1928లో పశ్చిమ బెంగాల్ రాష్ట్రం, హుగ్లీ జిల్లాలోని చంద్రనగర్‌లో జన్మించింది. తండ్రి సైనికాధికారి.

## సినిమారంగం
సులోచన ఛటర్జీ 1940ల తొలినాళ్ళలో శోభ (1942), పైఘం (1943), విశ్వాస్ (1943), ఐనా (1944) మొదలైన హిందీ సినిమాలలో నటించి తన కెరీర్‌ను ప్రారంభించింది. ఎక్కువగా సహాయక పాత్రల్లో నటించిన సులోచన 1948లో వచ్చిన *వీణ* సినిమాలో ప్రధాన పాత్రను పోషించింది. 

## సినిమాలు (కొన్ని)

* 1979: శభాష్ డాడీ
* 1977: బాబా తారకనాథ్
* 1976: జీవన్ జ్యోతి
* 1976: నాగ్ చంపా
* 1976: భన్వర్
* 1975: పొంగా పండిట్
* 1975: సునేహ్రా సన్సార్
* 1974: ఆంగ్ సే అంగ్ లాగలే
* 1973: జ్వర్ భట
* 1972: మహాశివరాత్రి
* 1972: మేరే భయ్యా
* 1972: సంజోగ్
* 1972: పియా కా ఘర్
* 1972: బాంకేలాల్
* 1972: శివ భకత్ బాబా బాలక్ నాథ్
* 1971: దునియా క్యా జానే
* 1971: హమ్ తుమ్ ఔర్ వో
* 1971: లఖోన్ మీ ఏక్
* 1971: నాదన్
* 1971: జనని
* 1971: బ్రహ్మ విష్ణు మహేష్
* 1971: వీర్ ఛత్రసల్
* 1970: బచ్‌పన్
* 1970: ఎహ్సాన్
* 1970: ఘర్ ఘర్ కి కహానీ
* 1970: పర్దేశి
* 1970: ప్రియా
* 1970: వీర్ ఘటోత్కచ్
* 1970: మై లవ్
* 1970: హోలీ ఆయీ రే
* 1969: డోలి
* 1969: ప్యార్ హాయ్ ప్యార్
* 1969: ఏక్ మసూమ్
* 1968: ఔలాద్
* 1968: బలరామ్ శ్రీ కృష్ణ
* 1968: పాయల్ కీ జంకర్
* 1968: సరస్వతీచంద్ర
* 1968: ఆజా సనం
* 1967: పరివార్
* 1967: ఛోటీ సి ములాఖత్
* 1967: గుణేగర్
* 1967: రాత్ ఔర్ దిన్
* 1966: ఛోటా భాయ్
* 1966: లాడ్లా
* 1965: ఫైస్లా
* 1965: జహాన్ సతీ వహన్ భగవాన్
* 1965: ఖండన్
* 1965: సహేలి
* 1964: ఏక్ దిన్ కా బాద్షా
* 1964: పూజా కే ఫూల్
* 1964: దాల్ మే కాలా
* 1963: బిడేసియా
* 1963: దీపక్
* 1963: ఏక్ దిల్ సావో అఫ్సానే
* 1963: గుల్-ఎ-బకావలి

## మరణం
సులోచన 1999, ఏప్రిల్ 30న కలకత్తాలో మరణించింది.

## మూలాలు

## బయటి లింకులు
* 
* సినీప్లాట్

వర్గం:1999 మరణాలు
వర్గం:1928 జననాలు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
అటనాసియో మాన్‌సెరెట్

**అటనాసియో మాన్‌సెరెట్** గోవా రాష్ట్రానికి చెందిన రాజకీయ నాయకుడు. ఆయన గోవా అసెంబ్లీ ఎన్నికల్లో భారతీయ జనతా పార్టీ తరపున పోటీ చేసి ఎమ్మెల్యేగా గెలిచాడు.
## రాజకీయ జీవితం
అటనాసియో మాన్‌సెరెట్ 2002లో యునైటెడ్  గోయన్స్ డెమోక్రాటిక్ పార్టీ ద్వారా రాజకియలోకి వచ్చి, 2002లో జరిగిన అసెంబ్లీ ఎన్నికల్లో తలైగావ్ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ అభ్యర్థి సోమనాథ్ దత్త జువార్కర్ పై 2261 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. గోవాలో 2005 జనవరిలో నలుగురు భారతీయ జనతా పార్టీ శాసనసభ్యులు రాజీనామా చేయడంతో మైనారిటీలో పడ్డ బీజేపీ ప్రభుత్వాన్ని మద్దత్తు తెలిపి మనోహర్ పారికర్ మంత్రివర్గంలో మంత్రిగా పని చేశాడు. ఆయన 2002లో జరిగిన ఉప ఎన్నికలో గెలిచి ప్రతాప్‌సింగ్ రాణే మంత్రివర్గంలో మంత్రిగా పని చేశాడు. ఆయన 2007లో అసెంబ్లీ ఎన్నికల్లో ఎమ్మెల్యేగా ఎన్నికై దిగంబర్ కామత్ మంత్రివర్గంలో విద్య శాఖ మంత్రిగా పని చేశాడు.

అటనాసియో మాన్‌సెరెట్ 2012లో జరిగిన అసెంబ్లీ ఎన్నికల్లో కాంగ్రెస్ పార్టీ తరపున శాంటా క్రజ్ శాసనసభ నియోజకవర్గం నుండి పోటీ చేసి ఎమ్మెల్యేగా ఎన్నికయ్యాడు. ఆయన పార్టీ వ్యతిరేక కార్యకలాపాలకు పాల్పడుతున్నాడని 2015లో కాంగ్రెస్ పార్టీ నుండి బహిష్కరణకు గురైయ్యాడు. ఆయన 2017లో జరిగిన అసెంబ్లీ ఎన్నికల్లో పనాజీ శాసనసభ నియోజకవర్గం నుండి యునైటెడ్ గోయన్స్ డెమోక్రాటిక్ పార్టీ తరపున మనోహర్ పారికర్ చేతిలో ఓడిపోయి, 2019లో మనోహర్ పారికర్ మరణాంతరం జరిగిన ఉప ఎన్నికల్లో పోటీ చేసి ఎమ్మెల్యేగా గెలిచాడు. ఆయన 2022 గోవా శాసనసభ ఎన్నికల్లో పోటీ చేసి మనోహర్ పారికర్ కుమారుడు ఉత్పల్ పారికర్ పై 716 ఓట్ల స్వల్ప మెజారిటీతో ఎమ్మెల్యేగా గెలిచాడు.

## మూలాలు

వర్గం:గోవా వ్యక్తులు
వర్గం:భారతీయ జనతా పార్టీ రాజకీయ నాయకులు
కార్యసిద్ధి హనుమాన్ దేవాలయం (అమెరికా)

**కార్యసిద్ధి హనుమాన్ దేవాలయం**, అమెరికా టెక్సాస్‌లోని ఫ్రిస్కోలో ఉన్న ఒక హిందూ దేవాలయం. ఈ ప్రాంతంలోని అతిపెద్ద దేవాలయాలలో, ఫ్రిస్కోలోని రెండు హిందూ దేవాలయాలలో ఇదీ ఒకటి.

## చరిత్ర
డల్లాస్-ఫోర్ట్ వర్త్ ప్రాంతంలోని ప్రవాస భారత హిందువుల కోసం 2007లో ఈ దేవాలయ నిర్మాణం ప్రారంభమై, 2009లో పూర్తయింది. ఈ దేవాలయంలోని ప్రధాన దైవం హనుమంతుడు. 2015, జూలై 23న ఈ దేవాలయం తెరవబడింది. ఒక వారం తర్వాత, ఆగస్టు 1న 24 గంటలపాటు హనుమాన్ చాలీసా పారాయణ కార్యక్రమం చేసి ప్రపంచ రికార్డును నెలకొల్పింది. గణపతి సచ్చిదానంద స్వామీజీ నేతృత్వంలో జరిగిన ఈ కార్యక్రమం స్వామీజి 3వ ప్రపంచ రికార్డు.

## సౌకర్యాలు
$11 మిలియన్ ఖర్చుతో ఈ దేవాలయంలో యోగా, కర్ణాటక సంగీతం, భారతీయ నృత్యం, భారతీయ మంత్రోచ్ఛారణలు, హిందూ మతంపై తరగతులతోపాటు పూజా సేవలు నిర్వహించబడుతున్నాయి. ఇక్కడ హిందీ, మరాఠీ, తెలుగు, తమిళం, కన్నడ, గుజరాతీ భాషలలో శిక్షణ తరగతులు కూడా ఉంటాయి. ఆలయంలో ప్రార్థనా మందిరం, ఫలహారశాల, భోజనశాల, ఆడిటోరియం, వేదిక ఉన్నాయి. దేవాలయానికి 72 అడుగుల ఎత్తైన "రాజగోపురం" నిర్మించబడింది. సూర్యకాంతి ఒక చివర నుండి మరొక చివరకి వెళ్ళేలా ఈ గోపురాన్ని నిర్మించారు. ఆలయం వారంలో ప్రతిరోజు తెరిచి ఉంటుంది.

## మూలాలు

వర్గం:హిందూ దేవాలయాలు, అమెరికా
వర్గం:2015 స్థాపితాలు
మహా గణపతి దేవాలయం (ఆరిజోనా)

**మహా గణపతి దేవాలయం**, అమెరికా ఆరిజోనాలోని మారికోపాలో ఉన్న హిందూ దేవాలయం. ఫీనిక్స్ మెట్రోపాలిటన్ ప్రాంతంలోని హిందూ భక్తులకు ఆధ్యాత్మిక కేంద్రంగా నిలుస్తోంది. హార్వర్డ్ యూనివర్సిటీ ప్లూరలిజం ప్రాజెక్ట్‌లో భాగంగా ఉన్న ఈ దేవాలయం, యునైటెడ్ స్టేట్స్‌లోని అన్ని మత సంస్థల జాబితాలో చేర్చబడింది.

## చరిత్ర
అరిజోనాలో నిర్మించబడే కొత్త హిందూ దేవాలయం కోసం 1999లో కాయై ఆధీనంలోని సద్గురు శివయ్య సుబ్రహ్మణ్యస్వామి 1400 ఫౌండ్ల, 4 అడుగుల ఎత్లైన వినాయకుడి విగ్రహాన్ని బహుమతిగా ఇచ్చాడు. 2000 నవంబరులో ఆరిజోనాలోని మహా గణపతి దేవాలయం అధికారికంగా లాభాపేక్ష లేని సంస్థగా స్థాపించబడింది, మతపరమైన సంస్థగా గుర్తింపు పొందింది.

2002లో, మారికోపాలో 15 ఎకరాల భూమి, డబుల్ సైడెడ్ ట్రైలర్‌ను గున్నెల కుటుంబం సంస్థకు విరాళంగా అందించింది. ప్రారంభోత్సవ కార్యక్రమంలో 500మంది భక్తులు హాజరై, వేడుకలను ఘనంగా నిర్వహించారు. 2002-2007 మధ్య, ప్రాజెక్ట్ ప్రారంభ దశ కోసం 500,000 డాలర్లు సేకరించబడ్డాయి.

8000 చదరపు అడుగుల విస్తీర్ణంలో దేవాలయ నిర్మాణానికి 2007 ఆగస్టు 25న శంకుస్థాపన జరిగింది. మొదటి దశ భవనానికి 1.5 మిలియన్ డాలర్లు ఖర్చయింది. 26 అడుగుల ఎత్తుతో నాలుగు గోపురాలు నిర్మించబడ్డాయి. 2008 మే నెలలో ఫేజ్ 1 పూర్తయింది, ప్రతిష్ఠించిన దేవాతామూర్తులకు ప్రాణ ప్రతిష్ఠ కార్యక్రమం జరిగింది. 2010లో, దేవాలయానికి అదనపు దేవతామూర్తులు, గోపురాలను నిర్మించడానికి ఆలయానికి చెందిన 1,000 మంది అనుచరులు 250,000 డాలర్లు సేకరించారు. 

2011లో, హిందూ దేవతలకు సంబంధించిన 4 అదనపు దేవతామూర్తులను స్థాపించారు. 2012లో భవనం లోపలి, వెలుపలి భాగంలో భారతీయ కళాకృతులను చెక్కడానికి శిల్పులను తీసుకువచ్చారు. 2014లో దేవాలయం భారతీయ కళాకృతులతో తన 4 గోపురాలను చెక్కడం పూర్తిచేసింది. 2012లో చాండ్లర్‌లో జరిగిన మతపరమైన సంభాషణ, మతపరమైన వైవిధ్య కార్యక్రమానికి హాజరైన వారి కోసం ప్రార్థనను చదివారు. ఈ కార్యక్రమానికి హెన్రీ సెజుడో హాజరయ్యాడు.

## మూలాలు

వర్గం:హిందూ దేవాలయాలు, అమెరికా
వర్గం:2000 స్థాపితాలు
మురుగన్ దేవాలయం (ఉత్తర అమెరికా)

**మురుగన్ దేవాలయం,** ఉత్తర అమెరికాలో వాషింగ్టన్, డిసికి సుమారు 5 మైళ్ళ (8 కి.మీ.ల) దూరంలోని మేరీల్యాండ్‌లోని లాన్‌హామ్‌లో ఉన్న మురుగన్‌ దేవాలయం. మేరీల్యాండ్, వాషింగ్టన్, వర్జీనియా, దేశవ్యాప్తంగా (పొరుగున ఉన్న కెనడా నుండి కూడా) భక్తులు ఈ సాంప్రదాయ శైవ హిందూ దేవాలయాన్ని సందర్శిస్తారు.

## చరిత్ర
1980లలో నిర్మించబడింది, 1999లో తెరవబడింది. ఈ దేవాలయంలో అన్ని హిందూ, తమిళ పండుగలు, సెలవులు, ప్రత్యేక సందర్భాలలో జరుపుకుంటారు. *[[భజన|భజనలు]]*, తమిళం, మతపరమైన తరగతులను కూడా నిర్వహిస్తుంది. దేవాలయంలో మురుగన్ (కార్తికేయ) వల్లి, దేవసేనతో ఉంటుంది. వినాయకుడు, శివుడు, మీనాక్షి, దుర్గ, పళని ఆండవర్ గుడులు నాలుగు ఉన్నాయి.కుడి|thumb| నూతన రాజగోపుర మహా కుంభాభిషేకం లంహం మురుగన్ ఆలయం
thumb| యుఎస్ఏ మురుగన్ దేవాలయం - నూతన రాజగోపుర మహా కుంభాభిషేకం

## ప్రధాన పండుగలు
కింది ప్రధాన పండుగలు జరుపుకుంటారు:

* తైపూసం
* పంగుని ఉతిరం
* వైకాసి విశాఖ
* ఆది కృతిగై
* నల్లూరు కతిర్గామం కంఠన్ ఉత్సవం
* కంద షష్టి కవాసం
* నటరాజ స్వామికి తిరువాతిరై ఫంక్షన్ (ఆరుద్ర దరిశనం)
* మహా శివరాత్రి
* నవరాత్రి
* వినాయక చవితి
* కార్తీక దీపం
* నటరాజ స్వామికి ఆరు వార్షిక అభిషేకాలు

## మూలాలు

## బయటి లింకులు
* ఉత్తర అమెరికాలోని మురుగన్ టెంపుల్ అధికారిక వెబ్‌సైట్

వర్గం:హిందూ దేవాలయాలు, అమెరికా
వర్గం:1999 స్థాపితాలు
స్వామి భూమానంద తీర్థ

స్వామి భూమానంద తీర్థ  భారతదేశంలోని కేరళ రాష్ట్రానికి చెందిన ఒక సంఘ సంస్కర్త. వేదాంతం, ఉపనిషత్తులు, భగవద్గీతలపై మలయాళం, హిందీ, ఇంగ్లీషు, తమిళం భాషలలో ఉపన్యాసాలు అందించడంలో ప్రసిద్ధి చెందాడు. అలాగే ఆంగ్లం, మలయాళం, హిందీ భాషలలో వేదాంతం, భాగవతం, మానవాభివృద్ధికి సంబంధించిన అనేక పుస్తకాలను ప్రచురించాడు.

## ప్రారంభ జీవితం
స్వామి భూమానంద తీర్థ 1933లో భారతదేశంలోని ప్రస్తుత కేరళలోని త్రిసూర్ జిల్లాలోని వడక్కంచెరి సమీపంలోని పర్లికాడ్ గ్రామంలో జన్మించాడు. పర్లికాడ్‌లో తన ప్రాథమిక విద్యను అభ్యసించాడు. తరువాత తన ఇద్దరు సోదరులతో కలిసి పర్లికాడ్‌లోని వ్యాస కళాశాలను ప్రారంభించాడు. కోల్‌కతాలో తన వృత్తి జీవితంలో బాబా గంగాధర పరమహంసను కలిశాడు.

## వివిధ  కార్యకలాపాలు

### జ్ఞాన యజ్ఞాలు
జ్ఞాన యజ్ఞాలు (జ్ఞాన వ్యాప్తి కార్యక్రమాలు) స్వామి భూమానంద తీర్థ లోక-సంగ్రహ (ప్రపంచ సంక్షేమం) ప్రచారంలో ప్రధాన భాగం. 1964లో జంషెడ్‌పూర్‌లో జరిగిన మొదటి జ్ఞాన యజ్ఞం నుండి, ఈ ఆధ్యాత్మిక ప్రసంగాల పరంపర భారతదేశంలోని వివిధ ప్రాంతాలలో, అలాగే మలేషియా,  యునైటెడ్ స్టేట్ ఆఫ్ అమెరికాలలో నిర్వహించబడుతున్నాయి. వీటితో పాటు ముఖ్యంగా భారతదేశంలో ముంబయి, చెన్నై, బెంగుళూరులో కూడా ప్రతి సంవత్సరం జ్ఞాన యజ్ఞాలు జరుగుతాయి.

### గీతా తత్త్వ సమీక్ష
భగవద్గీతపై గీతా తత్త్వ సమీక్ష చర్చల పరంపర ప్రతి సంవత్సరం త్రిస్సూర్‌లో నిర్వహించబడుతుంది, ఇందులో స్వామి భూమానంద తీర్థ భగవద్గీత విలువలకు సంబంధించిన సందేశాన్ని వివరిస్తారు . ఈ విధానం 1995 సంవత్సరంలో ప్రారంభమైంది.

### సామాజిక-సాంస్కృతిక సంస్కరణలు
కొన్ని హిందూ దేవాలయాలు అనుసరించే కొన్ని అభ్యంతరకరమైన, చట్టవిరుద్ధమైన ఆచారాల రద్దు కోసం స్వామి భూమానంద తీర్థ అనేక ఉద్యమాలు నిర్వహించారు. వాటిలో  ఎర్నాకులం జిల్లాలోని ఎలవూర్ పుత్తన్‌కవు దేవాలయంలో తూక్కం అనే పద్ధతి, కొడంగల్లూర్ ఆలయంలో జరిగే భరణి ఉత్సవాల్లో అశ్లీల పాటలు పాడటం వీటిలో ప్రముఖమైనవి.

## ఆశ్రమం
నారాయణాశ్రమ తపోవనం, స్వామి భూమానంద తీర్థ ప్రధాన కార్యాలయం. ఇది  త్రిసూర్ నగరానికి నైరుతి దిశలో 10 కి.మీ దూరంలో వెంగినిస్సేరి గ్రామంలో ఉంది . ఈ  ఆశ్రమం ఇన్నర్ రిసోర్స్ డెవలప్‌మెంట్ (CIRD) కేంద్రాలు భారతదేశంలోని ఢిల్లీ, జంషెడ్‌పూర్‌లో ఉన్నాయి, 

## ప్రచురణలు, పుస్తకాలు, పత్రికలు
స్వామి భూమానంద తీర్థ ప్రచురించిన ఆంగ్ల మాసపత్రిక విచారసేతు (పాత్ ఆఫ్ ఇంట్రోస్పెక్షన్) 1968లో ప్రారంభించబడింది. ఇంగ్లీషు, మలయాళం, హిందీ, తమిళం, బెంగాలీ భాషల్లో స్వామి భూమానంద తీర్థ అనేక పుస్తకాలు, సీడీలను ప్రచురించారు. వాటిలో ముఖ్యమైనవి

* బ్రహ్మవిద్య అభ్యాస ( ISBN 978-81-89588-01-4 )
* క్వైటిట్యూడ్ ఆఫ్ ది మైండ్ ( ISBN 978-93-80695-01-3 ) 
* డివినైజింగ్ ఎవ్రి మూమెంట్ ( ISBN 978-81-89588-18-2 ) 
* మై బిలవ్డ్  బాబా. ( ISBN 978-93-80695-06-8 ) 
* ఎసెన్షల్ కాన్సెప్ట్ ఇన్  భగవద్గీత ( ISBN 978-81-89588-08-3 ) 
* ప్రభాత రష్మిహ్: ( ISBN 978-81-89588-06-9 ) 
* టు ది హౌస్ హోల్డర్ ( ISBN 978-81-89588-00-7 ) 
* జెనెసిస్ & రిలెవెన్స్ ఆఫ్ టెంపుల్ వర్షిప్  ( ISBN 978-81-89588-03-8 )

## మూలాలు


వర్గం:తత్వవేత్తలు
వర్గం:1933 జననాలు
వర్గం:హిందూ ఆధ్యాత్మిక వేత్తలు
వర్గం:హిందూ గురువులు
జీవన్ జ్యోత్ కౌర్

**[[జీవన్]] జ్యోత్ కౌర్** పంజాబ్ రాష్ట్రానికి చెందిన రాజకీయ నాయకురాలు. ఆమె పంజాబ్ అసెంబ్లీ ఎన్నికల్లో ఆమ్ ఆద్మీ పార్టీ తరపున పోటీ చేసి ఎమ్మెల్యేగా గెలిచింది.
## రాజకీయ జీవితం
జీవన్ జ్యోత్ కౌర్ 2015లో ఆమ్ ఆద్మీ పార్టీ ద్వారా రాజకియలోకి వచ్చి, 2022లో జరిగిన అసెంబ్లీ ఎన్నికల్లో అమృత్‌సర్ తూర్పు నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి నవజ్యోత్ సింగ్ సిద్ధూ పై 6750 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికైంది.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:పంజాబ్ రాజకీయ నాయకులు
వర్గం:పంజాబ్ వ్యక్తులు
లభ్ సింగ్ ఉగోకే

**లభ్ సింగ్ ఉగోకే** పంజాబ్ రాష్ట్రానికి చెందిన రాజకీయ నాయకుడు. ఆయన పంజాబ్ అసెంబ్లీ ఎన్నికల్లో ఆమ్ ఆద్మీ పార్టీ తరపున పోటీ చేసి ఎమ్మెల్యేగా గెలిచాడు.
## రాజకీయ జీవితం
లభ్ సింగ్ 2013లో ఆమ్ ఆద్మీ పార్టీ ద్వారా రాజకియలోకి వచ్చి, వాలంటీర్⁬గా చేరి బదౌర్ నియోజకవర్గంలోని 74 గ్రామాల్లో విస్తృతంగా పర్యటించాడు. ఆయన 2017 బదౌర్ నియోజకవర్గం నుంచి ఆప్ అభ్యర్థి పిర్⁬మల్ సింగ్ గెలుపులో కీలకంగాను పనిచేశాడు, కానీ ఆయన 2021లో ఆప్ ను విడి కాంగ్రెస్ పార్టీ⁬లో చేరాడు. 2022లో జరిగిన అసెంబ్లీ ఎన్నికల్లో బర్నాలా జిల్లా బదౌర్ ఎస్సీ రిజర్వుడు నియోజకవర్గం టికెట్⁬ను ఆయనకు పార్టీ కేటాయించగా ఆప్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి చరణ్‌జిత్ సింగ్ చన్నీ పై 37,558 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:ఆమ్ ఆద్మీ పార్టీ రాజకీయ నాయకులు
వర్గం:పంజాబ్ రాజకీయ నాయకులు
వర్గం:పంజాబ్ వ్యక్తులు
చొప్పకట్ల చంద్రమౌళి

**చొప్పకట్ల చంధ్రమౌళి**  ఆధునిక తెలుగు సాహిత్యంలో విశిష్ట స్థానం పొంది 70వ దశకంలో యువకులను వెన్నుతట్టి ప్రోత్సహించినాడు.ఒక తరానికి ప్రేరణగా నిలిచాడు.

## జననం
పూర్వ  కరీంనగర్ జిల్లా ప్రస్తుత రాజన్న సిరిసిల్లా లో గల ధార్మిక క్షేత్రం ఆయినా వేములవాడలో సనాతన సాంప్రదాయ కుటుంబంలో  జన్మించాడు.ఉపాధ్యాయుడిగా చేస్తూ విద్యార్థులకు గొప్పగా జ్ఞానాన్ని పంచాడు.

## సామాజిక ప్రస్థానం
1946లో  జి.చంద్రమౌళి ,పురాణం రామ చంద్రంలతో కలిసి  "ప్రగతి" పేరు మీద  సైకో స్టైల్డ్ పత్రిక నడిపారు.తర్వాత 1970 లో ఆగస్ట్ 15 న 'సాహితీ మిత్ర బృందం ' సంస్థ ఏర్పాటు చేసి వేములవాడలో ముమ్మరంగా కార్యక్రామలు నిర్వహించారు. ఆధునిక భావాలతో చైతన్యవంతమైన సమాజం కోసం పరితపించారు.

పట్టపగలే చీకటి రాజ్యం  చేస్తుంది

మట్టి దీపాలు ఐనా పెట్టండి

దీపం పెట్టేవాడు లేని  ఇల్లాలు వుంది దేశం

మనస్సులోని తమస్సును  కాల్చడానికి

చిరు దివియనైనా వెలిగించండి

అని గొప్ప సమతా భావాల్ని వెలిగించిన గొప్ప ఆధునిక కవి ,రచయిత,ఒక తరానికి ప్రేరణగా అభ్యుదయ భావాలతో తన రచనలతో చైతన్యవంతం చేశాడు.

సాహితీ కార్యక్రమాల నిర్వహణతో పాటు ఆయన  నిరంతర కవితా సృజనకారుడు.1960 కాలంలో కరీంనగర్ జిల్లాలో ఎక్కడ కవి సమ్మేళనం జరిగిన వారి అధ్యక్షతన జరిగేవి,అనేక కవితలతో పాటు కథలు కూడా రాసేవారు,ఆయన కవితలు ఆ కాలంలోనే  అనేక పత్రికలలో ప్రచురితం అవడంతో పాటు రేడియోలో కూడా ప్రసారమయ్యేవి.

1971 లో చొప్పకట్ట చంద్రమౌళి  ప్రచురించిన  'సమతా దీపాలు' కవితా సంకలనం కాళోజీ ఆవిష్కరించాడు.అప్పుడే ఆయన కవిత్వం ఆధునిక భావాలతో ఇమిడి ఉంది.

## చంద్రుని కి  నివేదిక
జీవనం  ఎదగని నీలోని ఏడారులలో

సమతా  వయాగరాలను పారించు

మంతా  కుసుమ  సౌరభాల స్వేచ్చా  విహరాన్ని  అరికట్టే

దానవతా శక్తుల పై  వరుడా వై  నారీ  పారించు

దేవుడు కూడా  సిగ్గిలునట్టు  మానవాత శక్తిని  నింపుకుని

తరించు '...అంటాడు.

## మూలాలు


వర్గం:రాజన్న సిరిసిల్ల జిల్లా కవులు
ఉల్కా గుప్తా

**ఉల్కా గుప్తా** భారతీయ చలనచిత్ర, టెలివిజన్ నటి.   ఆమె జీ టీవీ సోప్ ఝాన్సీ కీ రాణిలో మను (యువ రాణి లక్ష్మీబాయి) పాత్రను  పోషించడంతో ఆమె మనుగా ప్రసిద్ధి చెందింది, తరువాత ఆమె కాళీ షోలో రీ-ఎంట్రీ ఇచ్చింది. ఆమె తొలి చిత్రం టాలీవుడ్ సినిమా ఆంధ్రాపోరి, ఇందులో ఆమె ప్రధాన పాత్ర అయిన ప్రశాంతి పాత్రలో నటించింది.  2015 లో తెలుగు చిత్రం రుద్రమదేవిలో కూడా నటించారు. 

## జీవిత చరిత్ర
ఉల్కా గుప్తా 1997 ఏప్రిల్ 12న బీహార్ లోని సహర్సాలో జన్మించారు. ఆమె ముంబైలో పెరిగారు. ఆమె తండ్రి గగన్, చెల్లెలు గోయా కూడా నటులు.  ఆమె ముంబైలోని దహిసార్ లోని రుస్తుంజీ ఇంటర్నేషనల్ స్కూల్ లో చదువుకున్నారు.

## కెరీర్
గుప్తా సాత్ ఫేర్ లో, సలోని కుమార్తె సావిత్రిగా నటించారు.  ఝాన్సీ కీ రాణి సీరియల్ లో మనుగా ఆమె నటనకు మంచి పేరు వచ్చింది. సీరియల్‌ని చాలా చురుగ్గా తెరకెక్కించడం కోసం కష్టపడి రెండు నెలల పాటు గుర్రపు స్వారీ, కత్తియుద్ధంలో శిక్షణ తీసుకుంది. ఆమె శ్లోకాలను అందించడానికి సంస్కృతం కూడా నేర్చుకుంది. జీ టీవీలో ఖేల్టీ హై జిందగీ ఆంఖ్ మిచోలిలో ఆమె అమీ పాత్ర పోషించింది. ఆమె పూరీ జగన్నాథ్ కుమారుడు ఆకాశ్ పురి సరసన రమేష్ ప్రసాద్ నిర్మించిన తెలుగు సినిమా ఆంధ్రాపోరిలో నటించింది.

## ఫిల్మోగ్రఫీ

## అవార్డులు

### 2010
* ఇండియన్ టెలీ అవార్డ్స్ - *ఝాన్సీ కి రాణి*లో అత్యంత పాపులర్ చైల్డ్ ఆర్టిస్ట్
* జీ రిష్టే అవార్డులు - ప్రత్యేక అవార్డు *ఝాన్సీ కి రాణి*లో అత్యంత ప్రజాదరణ పొందిన పాత్ర 
* ఎఫ్ఐసిసిఐ అవార్డు - *ఝాన్సీ కి రాణి*లో సంవత్సరపు ఉత్తమ ఎంటర్‌టైనర్
* మహిళా అచీవర్స్ అవార్డు - *ఝాన్సీ కి రాణి*లో ఉత్తమ నటి
* జీ గోల్డ్ అవార్డులు - ఉత్తమ *ఝాన్సీ కి రాణి*లో పెర్ఫార్మర్ ఆఫ్ ది ఇయర్
* ఐటిఏ అవార్డులు - *ఝాన్సీ కి రాణి*
* ఇండియన్ టెలీ అవార్డులు - *ఝాన్సీ కి రాణి*లో ఉత్తమ నటి
* ఫేస్ ఆఫ్ ది ఇయర్ 2010 - జిఆర్8
* స్టార్ మహిళా అవార్డులు
* జీ తెలుగు అవార్డ్ - ఫ్యూచర్ జనరేషన్

## సీరియల్స్
* *ఝాన్సీ కి రాణి*  లో మను/రాణి /కాళిగా
* *వీర్ శివాజీ*
* *సాత్ ఫేరే* సలోనిజీ లో కుమార్తెగా
* *ఖేల్తీ హై జిందగీ ఆంఖ్ మిచోలీ*
* *దేవోన్ కే దేవ్...మహదేవ్ దేవి కన్యా కుమారిగా*
* *ఫియర్ ఫైల్స్*
* *శక్తిపీఠ్ కే భైరవ్* పార్వతీ దేవి (2017)
## బాహ్య లింకులు
* 

## మూలాలు

వర్గం:భారతీయ టెలివిజన్ నటీమణులు
వర్గం:ముంబై సినిమా నటీమణులు
వర్గం:1997 జననాలు
కరకట్ట

ఒక **కరకట్ట** (**లెవీ**  ),  **డైక్** ( అమెరికన్ ఇంగ్లీష్ ), **డైక్** ( కామన్వెల్త్ ఇంగ్లీష్ ), అనేది సాధారణంగా మట్టితో కూడిన నిర్మాణం. ఇది తరచుగా నది దాని వరద మైదానంలో లేదా లోతట్టు తీరప్రాంతాల వెంట సమాంతరంగా వుంటుంది. నదుల గమనాన్ని మార్చకుండా ఉంచడం, నది లేదా తీరానికి ఆనుకుని ఉన్న ప్రాంతాన్ని వరదలు రాకుండా రక్షించడం లెవీ యొక్క ఉద్దేశం. వాగులు, నది ఒడ్డు పక్కన సహజంగా ఏర్పడే శిఖర నిర్మాణాలు లేదా కృత్రిమంగా నిర్మించిన నీటి స్థాయిలను నియంత్రించే కట్ట కావచ్చు. సింధు లోయ, ప్రాచీన ఈజిప్ట్, మెసొపొటేమియా చైనాలలోని పురాతన నాగరికతలన్నీ కట్టలను నిర్మించాయి. నేడు ప్రపంచవ్యాప్తంగా కట్టలు కనిపిస్తాయి. కోత లేదా ఇతర కారణాల వల్ల కట్టలు తెగి పెద్ద విపత్తులు జరగవచ్చు.

## మూలాలు


వర్గం:వరద నియంత్రణలు
వర్గం:ప్రవాహ అడ్డుకట్టలు
వర్గం:భూస్వరూపాలు
అమలాపురం రెవెన్యూ డివిజను

**అమలాపురం రెవెన్యూ డివిజను, ** కోనసీమ జిల్లాకు చెందిన ఆదాయ పరిపాలనా విభాగం. అమలాపురంలో ఈ విభాగం ప్రధాన కార్యాలయం ఉంది.

## చరిత్ర
తూర్పుగోదావరి జిల్లాలో పరిపాలన విభాగం వున్నప్పుడు 13 మండలాలు ఉండేవి. కోనసీమ జిల్లా ఏర్పడిన తరువాత, కొత్తపేట రెవెన్యూ డివిజన్ ఏర్పాటు చేసిన తరువాత మండలాలు 10 కు తగ్గాయి.

## మండలాలు
# అమలాపురం
# అల్లవరం
# ఉప్పలగుప్తం
# ఐ.పోలవరం
# కాట్రేనికోన
# మలికిపురం
# మామిడికుదురు
# ముమ్మిడివరం
# రాజోలు
# సఖినేటిపల్లి

## మూలాలు

## వెలుపలి లంకెలు

వర్గం:కోనసీమ జిల్లా రెవెన్యూ డివిజన్లు
వర్గం:కోనసీమ జిల్లా
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
కాళీజై దేవాలయం

**కాళీజై దేవాలయం** ఒడిశాలోని చిలికా సరస్సులో చిలికా సరస్సులోని ఒక ద్వీపంలో ఉంది. గోపురము నీలిరంగులో ఉంటుంది.ఈ అభయారణ్యం ఒడిశా పర్యాటకానికి చారిత్రక పురాణంగా పేరుగాంచింది.దాదాపు 24 ఎకరాల విస్తీర్ణంలో ఉన్న ఈ ద్వీపంలో కాళీజై తల్లిని పూజిస్తారు. కాళీజై చిలికా సరస్సు ప్రత్యేక ఆకర్షణ.ప్రతి సంవత్సరం లక్షలాది మంది ఇక్కడికి వస్తుంటారు. మకర సంక్రాంతి సందర్భంగా కాళీజై పీఠ్‌లో మకరమేళా జరుగుతుంది . జనవరిలో వచ్చే మకరమేళా మాత్రమే ఇక్కడ ప్రసిద్ధ పండుగ. ఈ ఉత్సవాలకు పరిసర ప్రాంతాల నుంచి వేలాది మంది భక్తులు తరలివస్తారు.

## చరిత్ర

పురాణాల ప్రకారం, కొత్తగా పెళ్లయిన **జై** అనే పేరు కలిగిన అమ్మాయి తన తండ్రితో కలిసి తన భర్తను కలవడానికి వెళుతోంది.ఆమె అత్తవారి ఇల్లు చిలికా సరస్సులోని ఒక ద్వీపంలో ఉన్నందున సరస్సు మీదుగా పడవలో ద్వీపానికి రావాల్సి ఉంటుంది. సాధారణంగా ఒడిశా తీరం తుఫానులకు ఎక్కువగా ప్రభావితం అవుతుంది.ఈ పడవ ప్రయాణంలో వారు తీవ్రమైన తుఫానును ఎదుర్కొన్నారు,వారి పడవ చిలికా సరస్సులో బోల్తా పడింది.ఈ సంఘటనలో  పడవ నడిపే వ్యక్తి  ఆమె తండ్రి మాత్రమే బయటపడ్డారు. అమ్మాయి జై కోసం వెతికినా ఆచూకీ లభించలేదు.కొత్తగా పెళ్లయిన ఆ అమ్మాయి ఈ ప్రమాదవశాత్తూ మరణించిన తర్వాత, ఆమె సమీపంలోని ప్రజల దేవతగా మారిందనికాళికాదేవి అవతారంగా గ్రామస్తులు పూజిస్తున్నారు.

## విశ్వాసం
లక్షలాది మంది చిలికా సరస్సుపై ఆధారపడి జీవిస్తున్నారు. ప్రతిరోజూ వారు చేపలు అనేక ఇతర వస్తువులను సేకరించడానికి చిలీకి లోతుగా వెళ్ళవలసి ఉంటుంది. వివిధ తుఫానుల నుండి మత్స్యకారులను వారి తల్లి కాళీజై రక్షించిందని నమ్ముతారు.కాబట్టి మత్స్యకారులు ఆమెను తూర్పు దేవతగా పూజిస్తారు.

## రవాణా సౌకర్యాలు
కాళీజై చేరుకోవడానికి, రాజధాని భువనేశ్వర్ నుండి బలుగావ్ వరకు 81 కి.మీ దూరం రోడ్డు మార్గంలో ప్రయాణించాలి.

## మూలాలు

## వెలుపలి లింకులు
వర్గం:దేవతలు
వర్గం:దేవాలయాలు
కనక (నటి)

**కనక** అసలు పేరు లక్ష్మీ ప్రియ. ఆమె దక్షిణ భారత చిత్ర పరిశ్రమలో ఎక్కువగా తమిళం, మలయాళ సినిమాల్లో పనిచేసిన భారతీయ నటి. ఆమె 1989 నుండి 2000 వరకు దక్షిణ భారత చలనచిత్ర పరిశ్రమలో చురుకుగా ఉన్నారు. గాడ్ ఫాదర్ (1991), వియత్నాం కాలనీ (1992), గోలన్ తారా వర్థ (1993) వంటి కొన్ని సూపర్ హిట్ మలయాళ చిత్రాలలో ఆమె ప్రధాన పాత్రలు పోషించింది. 

## వ్యక్తిగత జీవితం
కనక  14 జూన్ 1973 తమిళనాడు లో జన్మించింది. కనక తమిళ నటి దేవిక కూతురు.    ఆమె తెలుగు సినిమా మొదటి సౌండ్ ఫిల్మ్ నిర్మాత రఘుపతి వెంకయ్య నాయుడు మనవరాలు.

## కెరీర్
గంగై అమరన్ దర్శకత్వం వహించిన తమిళ చిత్రం *[[గరగాట గోపయ్య|కరగటకరన్‌]]లో* కథానాయికగా ఆమె తన కెరీర్‌ను ప్రారంభించింది , ఇది ఒక సంవత్సరం పైగా నడిచిన బ్లాక్‌బస్టర్ చిత్రం.  *పెరియ వీటు పన్నక్కారన్* (1990), అతిశయ *పిరవి* (1990) , *సముండి* (1992), *పెరియ* కుటుంబం (1995), *విరలుక్కేత వీక్కం* (1999) వంటి అనేక తమిళ సినిమాల్లో నటించింది. ఆమె నటించిన అనేక తమిళ చిత్రాలు బి, సి సెంటర్లలో భారీ విజయాన్ని సాధించి ఆమెకు 'బి సెంటర్ క్వీన్' అనే పేరును అందించాయి. ఆమె ముఖేష్, మమ్ముట్టి, వంటి ప్రధాన తారలతో కొన్ని తెలుగు, మలయాళ చిత్రాలలో కూడా నటించింది. ఆమె 10 సంవత్సరాల వ్యవధిలో ప్రముఖ నటిగా తమిళం, మలయాళం, తెలుగు భాషలలో 50 కి పైగా చిత్రాలలో నటించింది. ఆమె చివరి మలయాళ చిత్రం ఈ మజా తేన్ *మజా* (2000). కనక తన ఇటీవలి వీడియోలో, నటనలోకి తిరిగి రావాలని తన కోరికను వ్యక్తం చేసింది. 

## ఫిల్మోగ్రఫీ

## మూలాలు

వర్గం:తమిళ సినిమా నటీమణులు
వర్గం:మలయాళ సినిమా నటీమణులు

వర్గం:1973 జననాలు
రాయన భాగ్యలక్ష్మి

**రాయన భాగ్యలక్ష్మి,** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆమె ప్రస్తుతం విజయవాడ మేయర్‌‌గా విధులు నిర్వహిస్తుంది.భాగ్యలక్ష్మి 1981లో జన్మించి, ఇంటర్మీడియట్ వరకు పూర్తి చేసింది. ఆమె తండ్రి బెవర నారాయణరావు నీటిపారుదల శాఖలో ఉద్యోగి. మొత్తం అయిదుగురు సంతానంలో ఈమె రెండోఆమె. తండ్రి నారాయణరావు ఉద్యోగ బదిలీలో భాగంగా కుటంబంతో సహా జిల్లా కేంద్రమైన శ్రీకాకుళంలో కొంతకాలం ఉండి తిరిగి విజయవాడ కొండ ప్రాంతానికి వచ్చి స్థిర పడ్డారు.

భాగ్యలక్ష్మికి విజయవాడలో స్థిరపడిన రాయన విశ్వనాథం తనయుడు నరేంద్రకుమార్‌తో వివాహం జరిగింది. ఆమె భర్త కుటుంబం రాజకీయం, వ్యాపారం. కాంట్రాక్టు పనులు చేసేవారు. ఒకటో పట్టణం ప్రాంతంలో నరేంద్రకుమార్‌ కేబుల్‌ టివి కలెక్షన్ల వ్యాపారం చేసేవాడు. పెళ్ళైన తరువాత ఆమె ఆ వ్యాపారంలో భాగస్వామిగా కేబుల్‌ కనెక్షన్లు ఇవ్వడం, రుసుములు వసూలు, తదితర అంశాలను పర్యవేక్షించేది. రాయన నరేంద్రకుమార్‌, భాగ్యలక్ష్మి దంపతులకు ఇద్దరు కుమార్తెలు ఉన్నారు.
## రాజకీయ జీవితం
రాయన భాగ్యలక్ష్మి 2014లో కాంగ్రెస్‌ పార్టీలో ద్వారా రాజకీయాల్లోకి వచ్చి విజయవాడ మున్సిపల్ కార్పొరేషన్ ఎన్నికల్లో ఒకటో పట్టణం 46వ డివిజన్ నుండి పోటీ చేసి ఓడిపోయింది. ఆమె అనంతరం వైఎస్సార్ కాంగ్రెస్ పార్టీలో చేరి 2021లో జరిగిన విజయవాడ మున్సిపల్ కార్పొరేషన్ ఎన్నికలలో  46వ డివిజన్ నుండి పోటీ చేసి తొలిసారి కార్పొరేటర్‌గా ఎన్నికైంది. రాయన భాగ్యలక్ష్మి 2021 మార్చి 18న విజయవాడ మేయర్‌‌గా ఏకగ్రీవంగా ఎన్నికై, 2021 మార్చి 29న మేయర్​గా భాద్యతలు చేపట్టింది.

## మూలాలు

వర్గం:1981 జననాలు
వర్గం:మేయర్లు
వర్గం:ఆంధ్రప్రదేశ్ వ్యక్తులు
వర్గం:కృష్ణా జిల్లా మహిళా రాజకీయ నాయకులు
వర్గం:ఆంధ్రప్రదేశ్ మేయర్లు
కుబూల్ హై?

**కుబూల్ హై?**  హైదరాబాద్‌లోని పాతబస్తీలో జరిగే బాల్య వివాహాల ఆధారంగా విడుదలైన వెబ్‌సిరీస్‌.  ఆహా సమర్పణలో పింగిల్ ప్రణవ్ రెడ్డి నిర్మించిన ఈ వెబ్‌సిరీస్‌కు ఉమర్‌ హుస్సేన్‌ , ఫైజ్‌ రాయ్‌ లతో కలిసి పింగిల్ ప్రణవ్ రెడ్డి దర్శకత్వం వహించాడు. మనోజ్ ముత్యం, కామాక్షి భాస్కర్ల, వినయ్ వర్మ ప్రధాన పాత్రల్లో నటించిన ఈ వెబ్‌సిరీస్‌  ‘ఆహా’ ఓటీటీలో 2022 మార్చి 11 నుండి స్ట్రీమింగ్ ప్రారంభమైంది.
## కథ నేపథ్యం
ఖుబూల్‌ హై? హైదరాబాద్‌ ఓల్డ్‌ సిటీలోని ఓ ప్రాంతంలో జరిగే బాల్య వివాహలకు సంబంధించి అరబ్‌ షేక్‌ల చేతుల్లో పడి నలిగిపోతున్న అమ్మాయిల దీనగాథలు, మహిళల అక్రమ రవాణా తదితర అంశాలను ప్రధాన ఇతివృతంగా ఈ వెబ్‌సిరీస్‌ ను నిర్మించారు.

## ఎపిసోడ్ పేరు \ విడుదల తేదీ

## నటీనటులు
*మనోజ్ ముత్యం - భాను ప్రకాష్ 
*వినయ్ వర్మ - రఫీఖ్
*కామాక్షి భాస్కర్ల - అనూష 
*అజయ్ కార్తీక్ - ఫైజల్ ఖాన్ 
*ఫిరోజ్ - అసిఫ్ 
*సాయి మహేష్ చింతల - కానిస్టేబుల్ మల్లేష్ 
*వైశాలి బిష్త్ - ఖదీజా 
*దీప్తి గిరోత్రా 
*అభిలాష పౌల్ 
*విజ్ఞాని పము

## సాంకేతిక నిపుణులు
*బ్యానర్:  మీర్ఏజ్ మీడియా
*నిర్మాత:  పింగిల్ ప్రణవ్ రెడ్డి 
*కథ, స్క్రీన్‌ప్లే, దర్శకత్వం: ఉమర్‌ హుస్సేన్‌ఫైజ్‌ రాయ్‌పింగిల్ ప్రణవ్ రెడ్డి 
*సంగీతం: జెర్రీ సిల్వెస్టర్ విన్సెంట్
*సినిమాటోగ్రఫీ: కార్తీక్ పర్మార్
*ఆర్ట్ డైరెక్టర్: ఉర్మేజ్ బోతే
*సహా నిర్మాతలు : సంజీవ్ చక్రవర్తిదార్శని నేనే
## మూలాలు

వర్గం:2022 తెలుగు వెబ్​సిరీస్‌
విశ్వజిత్ ప్రతాప్‌సింగ్ రాణే

**విశ్వజిత్ ప్రతాప్‌సింగ్ రాణే** గోవా రాష్ట్రానికి చెందిన రాజకీయ నాయకుడు. ఆయన గోవా అసెంబ్లీ ఎన్నికల్లో భారతీయ జనతా పార్టీ తరపున పోటీ చేసి ఎమ్మెల్యేగా గెలిచాడు.
## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:గోవా వ్యక్తులు
ఆరాధన మిశ్రా

**ఆరాధన మిశ్రా** ఉత్తర ప్రదేశ్ రాష్ట్రానికి చెందిన రాజకీయ నాయకురాలు. ఆమె ఉత్తరప్రదేశ్ అసెంబ్లీ ఎన్నికల్లో కాంగ్రెస్ పార్టీ తరపున పోటీ చేసి ఎమ్మెల్యేగా గెలిచింది.
## రాజకీయ జీవితం
ఆరాధన మిశ్రా తన తండ్రి ప్రమోద్ తివారి స్ఫూర్తితో 2000లో కాంగ్రెస్ పార్టీ ద్వారా రాజకీయాల్లోకి వచ్చి 2011 నుండి 2016 వరకు ప్రతాప్ గఢ్ జిల్లా బ్లాక్ కాంగ్రెస్ అధ్యక్షురాలిగా మూడు పర్యాయాలు పనిచేసింది. ఆమె 2014లో రాంపూర్ ఖాస్ శాసనసభ నియోజకవర్గంకు జరిగిన ఉప ఎన్నికల్లో కాంగ్రెస్ పార్టీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 2017లో రెండోసారి వరుసగా ఎమ్మెల్యేగా ఎన్నికై 2018లో అసెంబ్లీలో కాంగ్రెస్ పార్టీ శాసనసభాపక్ష నేతగా ఎన్నికైంది.

ఆరాధన మిశ్రా 2022 ఉత్తరప్రదేశ్ శాసనసభ ఎన్నికల్లో రాంపూర్ ఖాస్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నగేష్ ప్రతాప్ సింగ్ పై 14741 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికైంది.

## మూలాలు

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు
రాంపూర్ ఖాస్ శాసనసభ నియోజకవర్గం

**రాంపూర్ ఖాస్ శాసనసభ నియోజకవర్గం** ఉత్తర ప్రదేశ్ రాష్ట్రం, ప్రతాప్‌గఢ్ జిల్లాలోని అసెంబ్లీ నియోజకవర్గం. ఈ నియోజకవర్గంలో 1980 నుండి కాంగ్రెస్‌కు చెందిన వారే ఎమ్మెల్యేగా గెలిచారు.
## శాసనసభ సభ్యులు

*1952: రాజా రామ్ కిసాన్, కాంగ్రెస్ పార్టీ
*1957: అమోలా దేవి, కాంగ్రెస్ పార్టీ
*1962: కున్వర్ తేజ్‌భాన్ సింగ్, సోషలిస్ట్ పార్టీ
*1967: రామ్ అజోర్ మిశ్రా, కాంగ్రెస్ పార్టీ
*1977: కున్వర్ తేజ్‌భాన్ సింగ్, సంయుక్త సోషలిస్ట్ పార్టీ
*1974: బాబు ప్రభాకర్ సింగ్, కాంగ్రెస్ పార్టీ
*1977: కున్వర్ తేజ్‌భాన్ సింగ్, స్వతంత్రుడు
*1980: ప్రమోద్ తివారీ, ఇండియన్ నేషనల్ కాంగ్రెస్ (ఇందిర)
*1985: ప్రమోద్ తివారీ, కాంగ్రెస్ పార్టీ
*1989: ప్రమోద్ తివారీ, కాంగ్రెస్ పార్టీ
*1991: ప్రమోద్ తివారీ, కాంగ్రెస్ పార్టీ
*1993: ప్రమోద్ తివారీ, కాంగ్రెస్ పార్టీ
*1996: ప్రమోద్ తివారీ, కాంగ్రెస్ పార్టీ
*2002: ప్రమోద్ తివారీ, కాంగ్రెస్ పార్టీ
*2007: ప్రమోద్ తివారీ, కాంగ్రెస్ పార్టీ
*2012: ప్రమోద్ తివారీ, కాంగ్రెస్ పార్టీ
*2014: ఆరాధన మిశ్రా, కాంగ్రెస్ పార్టీ (ఉప ఎన్నిక)
*2017: ఆరాధన మిశ్రా, కాంగ్రెస్ పార్టీ
*2022: ఆరాధన మిశ్రా, కాంగ్రెస్ పార్టీ

## 2017 ఉత్తరప్రదేశ్ శాసనసభ ఎన్నికలు

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
దీపికా చిఖ్లియా

**దీపికా చిఖ్లియా టోపివాలా**, మహరాష్ట్రకు చెందిన టీవి సినిమా నటి, రాజకీయ నాయకురాలు. హిందీ, తెలుగు, తమిళ, కన్నడ, బెంగాలీ సినిమాలలో నటించిన దీపిక, రామానంద్ సాగర్ రూపొందించిన టివి సీరియల్ *రామాయణం*లో సీత పాత్రలో నటించి గుర్తింపు పొందింది. తెలుగులో 1989లో వచ్చిన *[[యమపాశం]]*, 1991లో వచ్చిన *[[బ్రహ్మర్షి విశ్వామిత్ర]]* సినిమాలలో నటించింది. 

1991లో భారతీయ జనతా పార్టీ తరపున బరోడా లోక్‌సభ నియోజకవర్గం నుండి లోక్‌సభ సభ్యురాలు ఎన్నికయింది.

## జననం
దీపికా మహారాష్ట్రలోని ముంబైలో జన్మించింది.

## సినిమారంగం
1983లో వచ్చిన *సన్ మేరీ లైలా* సినిమాలో తొలిసారిగా నటించిన దీపికా, రాజేష్ ఖన్నాతో *రూపాయే దస్ కరోడ్*, *ఘర్ కా చిరాగ్*, *ఖుదాయి* అనే మూడు హిందీ సినిమాలలో నటించింది. మలయాళంలో మమ్ముట్టితో 1986లో *ఇతిలే ఇనియుమ్ వరు* సినిమా, కన్నడంలో శంకర్ నాగ్‌తో 1990లో *హోస జీవన* సినిమా, 1989లో అంబరీష్‌తో *ఇంద్రజిత్ సినిమా*, తమిళంలో ప్రభుతో 1992లో *నంగల్* సినిమా, బెంగాలీ'లో ప్రోసెంజిత్ ఛటర్జీతో 1989లో *ఆశా ఓ భలోబాషా* సినిమాలో నటించింది.

2019 నవంబరులో వచ్చిన *[[బాలా]]* సినిమాలో పారి (యామీ గౌతమ్) తల్లిగా నటించింది. స్వాతంత్ర్య సమరయోధురాలు - సరోజినీ నాయుడు బయోపిక్‌లో నటిస్తోంది.

## వ్యక్తిగత జీవితం
శింగార్ బిందీ, టిప్స్ అండ్ టోస్ కాస్మెటిక్స్ యజమాని హేమంత్ టోపివాలాతో దీపిక వివాహం జరిగింది. వారికి ఇద్దరు కుమార్తెలు నిధి టోపీవాలా, జుహీ టోపీవాలా ఉన్నారు.

## సినిమాలు

### టెలివిజన్

## మూలాలు

## బయటి లింకులు
* పార్లమెంట్ ఆఫ్ ఇండియా వెబ్‌సైట్‌లో అధికారిక జీవిత చరిత్ర స్కెచ్
* 
* 
* 

వర్గం:తెలుగు సినిమా నటీమణులు
వర్గం:బెంగాలీ సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మహారాష్ట్ర మహిళలు
వర్గం:మహారాష్ట్ర సినిమా నటీమణులు
వర్గం:మహారాష్ట్ర రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:17వ లోక్‌సభ సభ్యులు
పి.వి. నరసింహారావు తెలంగాణ పశువైద్య విశ్వవిద్యాలయం

**పి.వి. నరసింహారావు తెలంగాణ పశువైద్య విశ్వవిద్యాలయం**, తెలంగాణ రాష్ట్ర రాజధాని హైదరాబాదులోని రాజేంద్రనగర్‌లో ఉన్న ఒక పశువైద్య విశ్వవిద్యాలయం. ఆంధ్రప్రదేశ్ విభజన తర్వాత 2014 నవంబరు 22న ఈ విశ్వవిద్యాలయం ఏర్పడింది. భారత మాజీ ప్రధాని పి.వి. నరసింహారావు మీదుగా ఈ విశ్వవిద్యాలయం ఏర్పాటుచేయడమైనది.

## చరిత్ర
హైదరాబాద్ నిజాం సహకారంతో 1946 ఆగస్టు 8న ఉస్మానియా విశ్వవిద్యాలయంలో హైదరాబాదు పశువైద్య కళాశాలగా ఇది స్థాపించబడింది. 1964లో ఎన్‌.జి.రంగా వ్యవసాయ విశ్వవిద్యాలయం స్థాపించబడినప్పుడు ఈ కళాశాల, విశ్వవిద్యాలయ పరిధిలోకి వచ్చింది. 2005 జూన్ 12న శ్రీ వెంకటేశ్వర వెటర్నరీ విశ్వవిద్యాలయం ఏర్పడిన తరువాత, పశువైద్య ఇన్‌స్టిట్యూట్‌లు విభజించబడ్డాయి.

2014లో ఆంధ్రప్రదేశ్ పునర్వ్యవస్థీకరణలో భాగంగా తెలంగాణ ఏర్పడిన తరువాత, తెలంగాణ ప్రభుత్వ చట్టం ద్వారా పివి నరసింహారావు తెలంగాణ రాష్ట్ర పశువైద్య, జంతు, మత్స్య శాస్త్రాల విశ్వవిద్యాలయం ఏర్పాటు చేయబడింది. 2016 మే 24 నుండి పి.వి. నరసింహారావు తెలంగాణ పశువైద్య విశ్వవిద్యాలయంగా పేరు మార్చబడింది.

## వెటర్నరీ క్లినికల్ కాంప్లెక్స్
పశువులకు అత్యాధునిక పద్ధతిలో చికిత్స, ఇతర సేవలు అందించడంకోసం విశ్వవిద్యాలయ ప్రాంగణంలో 12.75 కోట్ల రూపాయలతో నిర్మించిన వెటర్నరీ క్లినికల్ కాంప్లెక్స్ ను 2022 నవంబరు 29న రాష్ట్ర పశుసంవర్థక శాఖామంత్రి తలసాని శ్రీనివాస్ యాదవ్, విద్యాశాఖామంత్రి సబితా ఇంద్రారెడ్డి గారితో కలిసి ప్రారంభించారు. ఈ కార్యక్రమంలో చేవెళ్ళ ఎంపి జి. రంజిత్ రెడ్డి, ఎమ్మెల్సీ సురభి వాణిదేవి, షీఫ్ ఫెడరేషన్ చైర్మన్ దూదిమెట్ల బాలరాజ్ యాదవ్, డైరీ చైర్మన్ సోమా భరత్ కుమార్, పశుసంవర్ధక శాఖ స్పెషల్ చీఫ్ సెక్రెటరీ ఆదార్ సిన్హా, మత్స్య శాఖ కమిషనర్ లచ్చిరాం బూక్యా, పశుసంవర్ధక శాఖ డైరెక్టర్ రాంచందర్, విశ్వవిద్యాలయ వైస్ చాన్సలర్ రవీందర్ రెడ్డి తదితరులు పాల్గొన్నారు.

## విధులు
# పశువులు, జంతువులు, మత్స్య మొదలైన కోర్సులలో విద్యను అందించడం.
# తెలంగాణ రాష్ట్రంలోని గ్రామీణ ప్రజలకు పశువులు, జంతువులు, మత్స్య కోర్సులపై పరిశోధనలు చేపట్టడం
# పశువులు, జంతువులు, మత్స్య ప్రొడక్షన్, హార్వెస్ట్ టెక్నాలజీని ప్రోత్సహించడం

## లక్ష్యాలు
# పశువులు, జంతువులు, మత్స్యరంగంలో తగిన నైపుణ్యం కలిగిన మానవ వనరులను అభివృద్ధి చేయడం
# అధిక పనితీరు గల జంతువులు, ఆధునిక రోగనిర్ధారణ, రోగనిరోధక సాధనాలను అభివృద్ధి చేసే లక్ష్యంతో ప్రాథమిక పరిశోధనను చేపట్టడం
# రాష్ట్రంలోని పశువుల పెంపకందారులలో వ్యవస్థాపక సామర్థ్యాలను అభివృద్ధి చేయడం
# పశువుల, పశువుల ఉత్పత్తులపై పరిజ్ఞానాన్ని నవీకరించడం ద్వారా రాష్ట్ర రైతులకు సేవ చేయడం

## మూలాలు

## బయటి లింకులు
* 

వర్గం:2014 స్థాపితాలు
వర్గం:తెలంగాణ విశ్వవిద్యాలయాలు
వర్గం:పశు వైద్యం
వర్గం:హైదరాబాదు జిల్లా
సబర్మతి నది

**సబర్మతి నది** భారతదేశంలో పశ్చిమాన ప్రవహించే ప్రధాన నదులలో ఒకటి. ఇది రాజస్థాన్‌లోని ఉదయపూర్ జిల్లాలోని ఆరావళి శ్రేణిలో ఉద్భవించి, రాజస్థాన్, గుజరాత్ మీదుగా నైరుతి దిశలో 371 కి.మీ ప్రయాణించిన తర్వాత అరేబియా సముద్రంలోని ఖంభాట్ గల్ఫ్‌లో కలుస్తుంది. నది పొడవు రాజస్థాన్‌లో ఉండగా, 323 కి.మీ. గుజరాత్‌లో ఉంది

## నది పరివాహకం

సబర్మతి పరీవాహక ప్రాంతం 21674 చదరపు కిలోమీటర్లు. ఇందులో 41240 చదరపు కిలోమీటర్లు రాజస్థాన్ రాష్ట్రంలో ఉంది. మిగిలిన 18550 చదరపు కిలోమీటర్లు గుజరాత్‌లో ఉంది. దీంట్లో  వరకు వర్షపాతంతో పాక్షిక శుష్క మండలంలో ఉంది. నది మూడు భౌగోళిక మండలాలను గుండా వెళుతుంది: రాతి ఎత్తైన ప్రాంతాలు, మధ్య ఒండ్రు మైదానాలు, దిగువ ఈస్ట్యూరైన్ జోన్.

దీని ప్రధాన ఉపనదులు వట్రాక్, వాకల్, హత్మతి, హర్నవ్, సెయి నదులు.

## చరిత్ర

శివుడు గంగా దేవతను గుజరాత్‌కు తీసుకువచ్చాడని, ఈ ఘటనే సబర్మతి ఆవిర్భావానికి కారణమైందని ఇక్కడి స్థల పురాణం చెబుతుంది.

భారతదేశ స్వాతంత్ర్య పోరాట సమయంలో, మహాత్మా గాంధీ ఈ నది ఒడ్డున సబర్మతి ఆశ్రమాన్ని తన నివాసంగా స్థాపించాడు.

## ఆనకట్టలు

సబర్మతి, దాని ఉపనదులపై అనేక రిజర్వాయర్లు ఉన్నాయి.ధరోయ్ ఆనకట్ట ప్రధాన నదిపై ఉంది.హత్మతి ఆనకట్ట, హర్నవ్ డ్యామ్, గుహై డ్యామ్ అహ్మదాబాద్ ప్రధాన నదికి ఎగువన కలిసే ఉపనదులపై ఉన్నాయి. మెష్వో రిజర్వాయర్, మెష్వో పికప్ వీర్, మజామ్ డ్యామ్, వాట్రాక్ డ్యామ్ దిగువన కలిసే ఉపనదులపై ఉన్నాయి.

## సబర్మతి రివర్ ఫ్రంట్

సబర్మతి రివర్ ఫ్రంట్ ప్రాజెక్ట్ అనేదిఆర్థిక వ్యవస్థను సుసంపన్నం చేసేందుకు ప్రభుత్వం చేపట్టిన అత్యంత ప్రతిష్ఠాత్మక ప్రాజెక్టు.విద్యావేత్తలు నిర్వహించిన పరిశోధన ప్రకారం, నది కాలుష్యాన్ని తగ్గించడం, పర్యాటకాన్ని పెంచడం, భవిష్యత్తులో వరదలను నివారించడం అనేవి రివర్ ఫ్రంట్ ప్రాజెక్ట్ ప్రధాన లక్ష్యాలు.

## ఇవి కూడా చూడండి
* మహీ నది
* ఝాలావాడ్ రాజ్యం

## మూలాలు

వర్గం:నదులు
కందికొండ వ్రాసిన సినిమా పాటల జాబితా

thumb|కందికొండ యాదగిరి
**కందికొండ**గా పిలువబడే కందికొండ యాదగిరి (1973-2022) వ్రాసిన తెలుగు సినిమా పాటల పాక్షిక జాబితా:

## మూలాలు

వర్గం:సినిమా జాబితాలు
వర్గం:పాటలు
ఉమాశశి

**ఉమాశశి** (1915 - 2000, డిసెంబరు) బెంగాలీ సినిమా నటి. 1929 నుండి 1951 వరకు సినిమాలలో అనేక పాత్రలలో నటించింది. దుర్గాదాస్ బెనర్జీ, కుందన్ లాల్ సైగల్, పహారీ సన్యాల్, పృథ్వీరాజ్ కపూర్ వంటి నటులతో నటించి ప్రాచుర్యం పొందింది.

## జననం, విద్య
ఉమాశశి 1915లో పశ్చిమ బెంగాల్ లోని కలకత్తాలోని ఒక పేద బ్రాహ్మణ కుటుంబంలో జన్మించింది. తండ్రి నీల్మణి చటోపాధ్యాయ, తల్లి రాధారాణి చటోపాధ్యాయ. తండ్రి నీల్మణి ఛటోపాధ్యాయ బ్రిటిష్ ఇండియా, తూర్పు బెంగాల్‌లోని ఢాకా నుండి వచ్చి కలకత్తాలో స్థిరపడ్డాడు. నీల్మణి ఛటోపాధ్యాయ కీర్తనలు పాడే కళాకారుడిగా జాత్రా బృందంలో పనిచేశాడు. ఉమాశశి పేదరికం కారణంగా స్థానిక పాఠశాలలోనే చదువుకుంది.

## నాట్యరంగం
నాలుగేళ్ళ వయసు నుంచే సత్కారీ గంగూలీ నృత్యం, సంగీతంలో శిక్షణ పొందింది. సత్కారి గంగూలీ ఒక నటికావడంతో తనతోపాటు ఉమాశశి కూడా నటిగా వెళ్ళింది. ఉమాశశి మినర్వా, ఆల్ఫ్రెడ్, రుస్సా వంటి నాటక బృందాలలో డ్యాన్సర్‌గా పనిచేసింది. నాటకరంగంలో చిన్నచిన్న పాత్రలు పోషించింది. కోల్‌కతా నుండి చిట్టగాంగ్, కాక్స్ బజార్ మొదలైన వివిధ ప్రాంతాలలో తన జాత్రా బృందంతో కలిసి ప్రదర్శనలు ఇచ్చింది. బంగాబాలా అనే ఒక మూకీ సినిమాతో సినిమారంగంలోకి అరంగేట్రం చేసింది. సినిమాలో నటిస్తూ నాటకరంగంలో ఉండకూదడని నాటకసంస్థల నిర్వాహకులు నియమాలు పెట్టడంతో నాటకరంగం నుండి నిష్క్రమించింది.

## సినిమారంగం
బంగాబాల అనే మూకీ సినిమాలో సుబర్ణ అనే చిన్న పాత్రతో సినిమాల్లో నటించడం ప్రారంభించింది. బిగ్రహ (1930), అభిషేక్ (1931) వంటి మూకీ సినిమాలలో నటించింది. సంగీత దర్శకుడు పంకజ్ కుమార్ మల్లిక్ ద్వారా గానంలో శిక్షణ పొందింది. 1932లో న్యూ థియేటర్స్ తీసిన చండీదాస్ సినిమాలో తొలిసారిగా ప్రధాన (రామి) పాత్రలో నటించింది.

## వ్యక్తిగత జీవితం
న్యాయవాది శ్రీ గురుప్రసాద్ దేవ్‌తో ఉమాశశి వివాహం జరిగింది. గురుప్రసాద్ కు అప్పటికే వివాహమైంది.

## మరణం
ఉమాశశి 2000 డిసెంబరు 6న మరణించింది.

## అవార్డులు, నామినేషన్లు
బెంగాలీ ఫిల్మ్ జర్నలిస్టు అవార్డు ప్రదానోత్సవ కార్యక్రమానికి ఉమాశశి ముఖ్య అతిథిగా హాజరయింది. 2000లో లివింగ్ లెజెండ్‌గా హీరో హోండా అవార్డును కూడా అందుకుంది.

## సినిమాలు (కొన్ని)

* 1931: *అభిషేక్*
* 1932: *చండీదాస్*
* 1932: *భాగ్యలక్ష్మి*
* 1932: *బిష్ణుమాయ* (1932)
* 1933: *పురాణ్ భగత్*
* 1933: *కపాల్కుండల*
* 1934: *చండీదాస్*
* 1934: *మొహబ్బత్ కి కసౌతి* (హిందీ)
* 1934: రూప్ లేఖ (బెంగాలీ)
* 1934: *డాకు మన్సూర్*
* 1935: *ధూప్ చావోన్*
* 1935: *భాగ్యచక్ర*
* 1937: *అనాత్ ఆశ్రమం*
* 1937: *లెహరి లుటేరా*
* 1938: *ధర్తిమాత* (హిందీ)
* 1938: *దేశేర్ మతి* (బెంగాలీ)
* 1947: *లీల* (కథ రచయిత, స్క్రీన్ రైటర్)
* 1949: *జై భీమ్* (ఉమా)
* 1951: *దీదార్*

## మూలాలు

## బయటి లింకులు
* 

వర్గం:2000 మరణాలు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:1915 జననాలు
అరుంధతి దేవి

**అరుంధతి దేవి,** (1924 - 1990) బెంగాలీ సినిమా నటి, దర్శకురాలు, రచయిత్రి, గాయని.

## జననం
అరుంధతి బ్రిటీష్ ఇండియాలో (ప్రస్తుతం బంగ్లాదేశ్) బెంగాల్ ప్రెసిడెన్సీలోని బారిసాల్‌లో జన్మించింది. 

విశ్వభారతి విశ్వవిద్యాలయంలో విద్యార్థినిగా ఉన్న అరుంధతి, శైలజరంజన్ మజుందార్ వద్ద రబీంద్ర సంగీత్ లో శిక్షణ తీసుకుంది. 1940లో ఆల్ ఇండియా రేడియోలో రవీంద్ర సంగీత గాయనిగా తన వృత్తిని ప్రారంభించింది.

## సినిమారంగం
కార్తీక్ ఛటోపాధ్యాయ 1952లో తీసిన *మహాప్రస్థానేర్ పతే* అనే బెంగాలీ సినిమాలో అరుంధతీ దేవి తొలిసారిగా నటించింది. ఈ సినిమా *యాత్రిక్* పేరుతో హిందీలో విడుదలయింది. దేవకీ కుమార్ బోస్ తీసిన *నబజన్మ* (1956), అసిత్ సేన్ తీసిన *చలాచల్* (1956), *పంచతప* (1957), ప్రభాత్ ముఖోపాధ్యాయ్ తీసిన *మా* (1956), *మమత* (1957), *బిచారక్* (1959), *ఆకాశపతల్* (1960), తపన్ సిన్హా తీసిన *కలమతి* (1958), *జిందర్ బోండి* (1961), *జతుగృహ* (1964) మొదలైన సినిమాలలో నటించింది. 1963లో బిజోయ్ బోస్ దర్శకత్వంలో జాతీయ అవార్డు గెలుచుకున్న బెంగాలీ చిత్రం *[[భాగినీ నివేదిత]]* (1962)లో నటించి ఉత్తమ నటిగా బెంగాలీ ఫిల్మ్ జర్నలిస్లు అవార్డును అందుకుంది. 1967లో, అరుంధతి తొలిసారి దర్శకత్వం వహించిన *చుట్టి* సినిమాకు 14వ జాతీయ చలనచిత్ర అవార్డులలో ఉన్నత సాహిత్య రచన ఆధారంగా ఉత్తమ చిత్రంగా జాతీయ చలనచిత్ర అవార్డును అందుకుంది.

## వ్యక్తిగత జీవితం
దర్శకుడు ప్రభాత్ ముఖర్జీతో 1955లో అరుంధతి వివాహం జరిగింది. 1957లో బెర్లిన్ ఇంటర్నేషనల్ ఫిల్మ్ ఫెస్టివల్‌లో సినిమా దర్శకుడు తపన్ సిన్హాను కలుసుకున్న అరుంధతి, అతనిని వివాహం చేసుకుంది. వీరి కుమారుడు శాస్త్రవేత్త అనింద్య సిన్హా.

## సినిమాలు

; నటిగా
* 1976: *హార్మోనియం*
* 1972: *పడి పిషిర్ బార్మి బక్ష* (ప్రముఖ దర్శకురాలిగా గుర్తింపు)
* 1969: *మేఘ్-ఓ-రౌద్ర* (దర్శకురాలిగా కూడా)
* 1964: *జతుగృహ (మాధురి)*
* 1962: *షియులిబారి*
* 1962: *[[భాగినీ నివేదిత|భగినీ నివేదిత]]* (నివేదిత)
* 1961: *జిందర్ బోండి*
* 1960: *ఖుదిత పాషన్*
* 1960: *ఇంద్రధనుడు*
* 1960: *ఆకాష్-పటాల్*
* 1959: *బిచారక్* (నిర్మాతగా)
* 1959: *శశి బాబర్ సన్సార్*
* 1959: *పుష్పధనుడు*
* 1958: *మన్మోయీ బాలికల పాఠశాల (నిహారిక)*
* 1956: *చలాచల్*
* 1956: *నాబజన్మ*
* 1955: *దశ్యుమోహన్ (చాప అలియాస్ మిస్ సంధ్యా రే)*
* 1955: *డు-జనయ్*
* 1955: *గోధూళి*
* 1954: *మిలీగా చెలీ కార్*
* 1954: *నాడ్-ఓ-నాడి*
* 1952: *మహాప్రస్థానేర్ పాఠే* రాణిగా
* 1952: *యాత్రిక్* (*రాణి*)

; దర్శకురాలిగా
* 1985: *గోకుల్*
* 1983: *దీపర్ ప్రేమ్*
* 1972: *పడి పిషిర్ బార్మి బక్ష*
* 1969: *మేఘ్ ఓ రౌద్ర*
* 1967: *చుటీ* (స్క్రిప్ట్ రైటర్, మ్యూజిక్ కంపోజర్ కూడా)

## మరణం
అరుంధతి 1990, జనవరి 1న మరణించింది. 

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:1990 మరణాలు
వర్గం:1924 జననాలు
చుమ్కీ చౌదరి

**చుమ్కీ చౌదరి,** బెంగాలీ సినిమా నటి.

## జననం, విద్య
చుమ్కీ చౌదరి పశ్చిమ బెంగాల్ లోని కలకత్తాలో జన్మించింది. తండ్రి ప్రముఖ దర్శకుడు అంజన్ చౌదరి, తల్లి జయశ్రీ చౌదరి. చుమ్కీ చౌదరి జోయ్‌శ్రీ శిక్షా నికేతన్‌లో మాధ్యమిక విద్యను, న్యూ అలీపూర్ కాలేజీలో హయ్యర్ సెకండరీ, బిఏ పూర్తిచేసింది.

## సినిమారంగం
చుమ్కీ చౌదరి తండ్రి దర్శకత్వంలో 1990లో విడుదలైన హీరాక్ జయంతి సినిమాలో నటించింది. 1991లో బబ్లూ సమద్దర్ తీసిన 'అభాగిని' అనే సినిమాలో నటించి తర్వాత గుర్తింపు పొందింది.

## సినిమాలు

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1970 జననాలు
సులతా చౌదరి

**సులతా చౌదరి** (1945 - 1997 సెప్టెంబరు 16) బెంగాలీ నాటకరంగ, సినిమా నటి.

1960లో వచ్చిన *దేబర్షి నారదర్ సన్సార్* సినిమాతో సులతా చౌదరి సినిమారంగంలోకి ప్రవేశించింది. 1960లో సుధీర్ ముఖర్జీ తీసిన *శేష్ పర్యంత* సినిమాతో గుర్తింపు పొందింది. ఈ సినిమా బాక్సాఫీస్ వద్ద విజయం సాధించింది.

## జననం, విద్య
సులతా చౌదరి 1945లో పశ్చిమ బెంగాల్ లోని కోల్‌కతాలో జన్మించింది. తండ్రి అటల్ చంద్రరాయ్ చౌదరి. చిన్నప్పటి నుంచి డ్యాన్స్, పాటలంటే ఇష్టమున్న సులతా చౌదరి, రాంనారాయణ్ మిశ్రా దగ్గర నాట్యం నేర్చుకున్నది.

## సినిమారంగం
పలు సినిమాల్లో సహాయక పాత్రల్లోనూ, ఉత్పల్ దత్ కు చెందిన లిటిల్ థియేటర్ గ్రూప్‌ నాటకాల్లోనూ నటించింది.

## సినిమాలు (పాక్షికం)

* *శేష్ పర్యంత* (1960)
* *దుయ్ భాయ్* (1961) - మాధురి
* *అబాశేషే* (1962)
* *కన్న* (1962)
* *దాదా ఠాకూర్*
* *త్రిధర* (1963) - కీ సాహా
* *నాటున్ తీర్థ* (1964)
* *ముఖుజే పరిబార్* (1965)
* *తీన్ భుబనేర్ పరే* (1969) - బీరేశ్వర్ భార్య
* *రూపసి* (1970) - బలరాం రెండవ సిల్
* *ప్రతిబాద్* (1971)
* *జనని* (1971)
* *జిబాన్ జిగ్యాసా* (1971)
* *స్త్రీ* (1972)
* *అనిందిత* (1972) - భారతి కజిన్ భార్య
* *రౌద్ర ఛాయా* (1973)
* *సోనార్ ఖంచ* (1973)
* *కయా హినేర్ కహినీ* (1973) - కంచి
* *మౌచక్* (1974)
* *అలోర్ తికానా* (1974)
* *ఫులేశ్వరి* (1974)
* *సంసార్ సీమంటే* (1975)
* *స్వయంసిద్ధ* (1975)
* *బాగ్ బోండి ఖేలా* (1975)
* *సన్యాసి రాజా* (1975) - బిలాసి దాసి
* *అగ్నీశ్వర్* (1975) - పద్మ
* *సేయ్ చోఖ్* (1975)
* *దంపాటి* (1976)
* *సుదుర్ నిహారిక* (1976)
* *భోలా మోయిరా* (1977)
* *కబిత* (1977)
* *గోలాప్ బౌ* (1977)
* *సబ్యసాచి* (1977) - మా షుయే
* *దాదర్ కీర్తి* (1980) - ఫూల్మతి
* *భాగ్య చక్ర* (1980)
* *సుబర్ణ గోలక్* (1981)
* *ముఖుజ్జే పరిబార్* (1986)
* *దేబికా* (1987) - (చివరి సినిమా)

## మరణం
సులతా చౌదరి 1997లో మరణించింది. 

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:1997 మరణాలు
వర్గం:1945 జననాలు
వర్గం:భారతీయ సినిమా నటీమణులు
చంద్రావతి దేవి

**చంద్రావతి దేవి** (1909, అక్టోబరు 191992, ఏప్రిల్ 29) హిందీ, బెంగాలీ సినిమా నటి. 1935లో వచ్చిన కల్ట్ క్లాసిక్ *దేవదాస్‌* సినిమాలోని చంద్రముఖి పాత్రలో నటించి గుర్తింపు పొందింది.

## జననం
చంద్రావతి 1909, అక్టోబరు 19న బీహార్ రాష్ట్రంలో జన్మించింది.

## సినిమారంగం
1929లో వచ్చిన *పియారీ అనే మూకీ సినిమా*తో సినిమారంగంలోకి ప్రవేశించిందిదేబకీ బోస్ 1933లో తీసిన కల్ట్ క్లాసిక్ *మీరాబాయి* సినిమాలో మీరా పాత్రలో నటించిన తర్వాత చంద్రావతికి స్టార్‌డమ్‌ వచ్చింది. 

## సినిమాలు

## మూలాలు

## బయటి లింకులు
* 

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:1992 మరణాలు
వర్గం:1909 జననాలు